open-index/open-wikipedia-markdown huggingface dataset:
Svinia

**Svinia** je obec na Slovensku v okrese Prešov. 

## Prírodné podmienky
### Vodné toky
* Malá Svinka

## Kultúra a zaujímavosti
### Pamiatky
* Rímskokatolícky Kostol narodenia Panny Márie, jednoloďová gotická stavba s polygonálnym ukončením presbytéria a predstavanou vežou, z poslednej tretiny 13. storočia. Úpravami prešiel v roku 1514, keď vzniklo súčasné neskorogotické presbytérium. Od 16. storočia až do začiatku 19. storočia bol kostol evanjelický. V roku 1628 bola doplnená renesančná veža so sgrafitovou výzdobou a bol prefasádovaný aj kostol. Obnovou prešiel v rokoch 1853, 1896, ďalej v rokoch 1926 a 1941. Presbytérium kostola je zaklenuté hviezdicovou klenbou. Loď je zaklenutá valenou klenbou s lunetami. Donátormi kostola boli Szinyeiovci, ktorí majú pod kostolom kryptu. Hlavný oltár je neogotický z roku 1885. Fasády kostola sú členené opornými piliermi a oknami s lomeným záklenkom a kružbami. Veža je lemovaná opornými piliermi, na nárožiach je sgrafitová bosáž. Ukončená je renesančnou atikou s motívom lastovičieho chvostu so sgrafitovou výzdobou.

Súbor:Villages14Slovakia129.JPG|Kostol narodenia Panny Márie
Súbor:Villages14Slovakia130.JPG
Súbor:Villages14Slovakia132.JPG
Súbor:Villages14Slovakia131.JPG
Súbor:Villages14Slovakia133.JPG|Detail veže


* Kaštieľ rodiny Szinyei, jednopodlažná pôvodne baroková dvojtraktová stavba na pôdoryse obdĺžnika so stredným rizalitom a manzardovou strechou, z polovice 18. storočia. V prvej polovici 19. storočia bol klasicisticky upravený. Po druhej svetovej vojne bol znárodnený, sídlila tu expozícia Vlastivedného múzea v Prešove, v súčasnosti však chátra. Interiér je zaklenutý pruskými klenbami. Fasády kaštieľa sú členené lizénovými rámami a oknami so šambránami s klenákom a segmentovými frontónmi. Južnej fasáde dominuje rizalit ukončený trojuholníkovým štítom, pred ktorý je predstavaný trojosový portikus s dekoratívnou kovovou atikou.

* Prícestná kaplnka sv. Jána Nepomuckého, jednopriestorová klasicistická stavba na pôdoryse obdĺžnika z roku 1834.

Villages14Slovakia122.JPG|Kaštieľ Szinyeiovcov
Villages14Slovakia123.JPG
Villages14Slovakia128.JPG|Detail portiku kaštieľa
Villages14Slovakia127.JPG


## Referencie

## Iné projekty

## Externé odkazy
* 
* Apsida.sk- profil gotického kostola


Kategória:Obce okresu Prešov
Suchá Dolina

**Suchá Dolina** je obec na Slovensku v okrese Prešov, 24 km od Prešova. 

## Názov
### Vývin názvu obce
* 1773 – *Szucha-Dolina*, *Sucha Dolina*
* 1786 – *Dolina*, *Sucha Dolina*
* 1808 – *Szuchádolina*, *Suchá Dolina*
* 18631913 *Szárazvölgy*
* 19201960, 1990 – *Suchá Dolina*

## Kultúra a zaujímavosti
### Pamiatky
* Rímskokatolícky Kostol sv. Cyrila a Metoda, jednoloďová neoklasicistická stavba so segmentovým ukončením presbytéria a vežou tvoriacou súčasť jej hmoty, z rokov 1925 – 1926. Stojí na mieste staršej, pravdepodobne stredovekej stavby. Interiér je plochostropý. Nachádza sa tu barokový hlavný oltár, prenesený sem zo staršieho kostola. Fasády kostola sú členené nárožnými pilastrami a oknami s polkruhovým záklenkom. Veža je členená kordónovou rímsou, pilastrami a ukončená ihlancovou helmicou.

Súbor:Slovakia15SuchaDolina7.JPG|Kostol sv. Cyrila a Metoda
Súbor:Slovakia15SuchaDolina7.JPG
Súbor:Slovakia15SuchaDolina9.JPG


### Prírodné pamiatky
Z prírodných zaujímavosti hodno spomenúť, speleologické monitorovanie jaskynného útvaru Skalná diera (Penežnica), južne od obce Suchá Dolina. 

## Občianska vybavenosť
Nachádza sa tu predajňa potravín s pohostinstvom pod jednou strechou. Hlavnými zmenami prešli v poslednom čase kostol, ktorý bol kompletne obnovený a taktiež prístupové schodisko a zároveň miestny úrad. Dedina je rozostavená okolo hlavnej komunikácie ale má aj jednu ulicu, ktorú rozdeľuje zregulovaný potok. 

## Galéria

Súbor:Slovakia Sucha Dolina 10.JPG|Obec na jeseň
Súbor:Jaskynný útvar Penežnica. Suchá Dolina 23 Slovakia 6.jpg|Jaskyňa Penežnica


## Referencie

## Iné projekty

## Externé odkazy
* 


Kategória:Obce okresu Prešov
Okružná (okres Prešov)

**Okružná** (do roku 1948: slov. ***Kereštvej***;  maď. *Kiskőrösfő*, nem. *Keresstwig*) je obec na Slovensku v okrese Prešov.

## Polohopis
Obec sa nachádza vo východnej časti okresu Prešov, pod najsevernejším výbežkom pohoria Slanské vrchy, v doline Okružnianskeho potoka. Potok odvodňuje severné svahy predhoria a je ľavým prítokom potoka Ladianka, ktorá je zasa ľavým prítokom riečky Sekčov (ľavý prítok rieky Torysa).

Dĺžka hraníc katastra dosahuje takmer 17 km, pričom obec susedí s katastrálnym územím 7 obcí:
* na severovýchode Šarišská Poruba
* na severe Lada a Trnkov
* na severozápade Kapušany
* na západe Vyšná Šebastová – najmä miestna časť *Severná*
* na juhozápade a juhu Podhradík
* z východu hraničí s obcou Pavlovce

## Kultúra a zaujímavosti
### Pamiatky
* Gréckokatolícky Chrám sv. Michala archanjela, jednoloďová barokovo-klasicistická stavba s polkruhovým ukončením presbytéria a predstavanou vežou, z druhej polovice 18. storočia. Úpravami prešiel v roku 1905, keď vznikla súčasná helmica veže. Mobiliár pochádza z 20. storočia. Interiér je zaklenutý českou plackou, loď konchou. Fasády chrámu s nárožným zaoblením sú členené oknami s polkruhovým záklenkom a profilovanou šambránou. Veža s nárožným zaoblením je ukončená ihlancovou helmicou.

Súbor:Slovakia Okruzna 4.JPG|Chrám sv. Michala archanjela
Súbor:Obec Okružná, okres Prešov 19 Slovakia7.jpg|Chrám po obnove fasády


## Osobnosti obce
### Rodáci
* Milka Zimková (* 1951 – † 2023), prozaička, režisérka, autorka monodrám a herečka
* Anton Sučka (* 1931 – † 2005), maliar

## Referencie

## Iné projekty

## Externé odkazy
* 


Kategória:Obce okresu Prešov
Mošurov

**Mošurov** je obec na Slovensku v okrese Prešov.

## Kultúra a zaujímavosti
### Pamiatky
* Rímskokatolícky Kostol sv. Joachima a sv. Anny, dvojloďová pôvodne baroková stavba s polygonálnym ukončením presbytéria a vežou tvoriacou súčasť jej hmoty, z obdobia okolo roku 1725. Obnovou prešiel v rokoch 1973 – 1974. V rokoch 1987 – 1988 bol rozšírený o severnú bočnú loď. Interiér je po modernistických úpravách plochostropý. Nachádza sa tu barokový hlavný oltár z rokov 1720 – 1730 s mladším obrazom sv. Anny s Pannou Máriou. Na tráme vo víťaznom oblúku je súsošie kalvárie z roku 1725. Fasády kostola sú členené lizénami, podobne aj veža, ukončená ihlancovou helmicou.

Súbor:Slovakia Mosurov 7.JPG|Kostol sv. Joachima a sv. Anny
Súbor:Slovakia Mosurov 8.JPG


## Referencie

## Iné projekty

## Externé odkazy
* 


Kategória:Obce okresu Prešov
Brestov (okres Humenné)

**Brestov** je obec na Slovensku v okrese okrese Humenné.

## Kultúra a zaujímavosti
### Pamiatky
* Údajný hrob grófky Antónie Vandernath rodenej Hoyos sa nachádza v lese nad obcou. Grófka zomrela v roku 1831 počas cholerovej epidémie. Grófka spolu s manželom boli majiteľmi humenského panstva. Nie je isté, či je grófka na tomto mieste pochovaná, môže ísť o symbolický náhrobok v podobe kamenného monolitu s maďarským nápisom.

## Referencie

## Iné projekty

## Externé odkazy
* 


Kategória:Obce okresu Humenné
Ruská Nová Ves

**Ruská Nová Ves** je obec na Slovensku v okrese Prešov. 

## Polohopis
Nachádza sa jeden kilometer východne od Prešova, tretieho najväčšieho mesta Slovenska. 

## Kultúra a zaujímavosti
### Pamiatky
* Zbojnícky hrad, alebo Soľnohrad, archeologická lokalita zaniknutého hradu, založeného v 90. rokoch 13. storočia. Staviteľom hradu bol Juraj Bokša. Do roku 1617 boli majiteľmi kaštieľa Šóšovci. V roku 1715 bol hrad zbúraný na základe rozhodnutia uhorského snemu.

Súbor:Ruská Nová Ves 20 Slovakia 17.jpg|Zbojnícky hrad
Súbor:Slovakia Castle Zbojnicky 12.JPG
Súbor:Slovakia Castle Zbojnicky 19.JPG
Súbor:Slovakia Castle Zbojnicky 31.JPG
Súbor:Slovakia Castle Zbojnicky 15.JPG


* Gréckokatolícky Chrám ochrany presvätej Bohorodičky, jednoloďová barokovo-klasicistická stavba s pravouhlým ukončením presbytéria, dvoma bočnými kaplnkami a vežou tvoriacou súčasť jej hmoty, z roku 1790. Ide o typ stavieb stavaných podľa projektu Uhorskej kráľovskej komory. Obnovou prešiel po požiari v roku 1880. V roku 1927 prešiel ďalšou obnovou, keď bol interiér novo zaklenutý. Loď je zaklenutá pruskými klenbami, presbytérium korýtkovou klenbou. Nachádza sa tu ikonostas z rokov 1880 – 1881. Fasády chrámu sú členené opornými piliermi a oknami so segmentovým záklenkom a šambránami. Veža je ukončená ihlancovou helmicou.

Súbor:Chrám Ochrany Presvätej Bohorodičky, Ruská Nová Ves 24 Slovakia 1.jpg|Chrám ochrany presvätej Bohorodičky
Súbor:Chrám Ochrany Presvätej Bohorodičky, Ruská Nová Ves 24 Slovakia 2.jpg
Súbor:Chrám Ochrany Presvätej Bohorodičky, Ruská Nová Ves 24 Slovakia 6.jpg
Súbor:Chrám Ochrany Presvätej Bohorodičky, Ruská Nová Ves 24 Slovakia 13.jpg|Interiér chrámu
Súbor:Chrám Ochrany Presvätej Bohorodičky, Ruská Nová Ves 24 Slovakia 14.jpg|Detail ikonostasu


### Turizmus
Ruská Nová Ves je obľúbenou destináciou pre turistov, keďže sa tu nachádza niekoľko turistických miest. Nachádza sa tu: Zbojnícky hrad, zrúcanina hradu z ktorého je výhľad na Ruskú Novú Ves a aj na Prešov, Chata Sova, drevená chata presne na polceste do Chaty Fricka, ďalšej drevenej chaty.

## Referencie

## Iné projekty

## Externé odkazy
* 


Kategória:Obce okresu Prešov
Malý Šariš

**Malý Šariš** je obec na Slovensku v okrese Prešov.

## Polohopis
Obec Malý Šariš leží v Šarišskej vrchovine, v doline Šarišského potoka. Stred obce má nadmorskú výšku 280 metrov nad morom. Povrch územia tvorí centrálno-karpatský flyš s hnedozemnými pôdami.

## Dejiny
Územie obce ľudia obývali už v neskorej dobe kamennej a na začiatku doby bronzovej. Svedčia o tom nálezy (aj keď sa žiada priznať, že len ojedinelé) – a to mohyly východoslovenskej mohylovej kultúry. Ľud tejto kultúry, zaoberajúci sa pastierstvom, bol pravdepodobne bez stáleho sídla. Pastieri sa so svojimi stádami pohybovali po tiahlych hrebeňoch pozdĺž východoslovenských riek, kde aj stavali svojim mŕtvym mohyly.

## Názov
Pri odvodzovaní názvu dediny pramene nie sú jednotné. V uhorských písomnostiach z 13. – 14. storočia sa názov Šariš vyskytuje striedavo pod názvami Saros a Sarus. Obidva názvy sú pravdepodobne úpravami staršieho slovanského názvu Šariš – vyskytujúceho sa v listine poľského pôvodu – Sarus ako jeho latinizovaný tvar, Saros maďarizovaný tvar (v zmysle blatný). Tejto obci dal meno najmä „materský“ Veľký Šariš. Predpokladá sa, že s pribúdaním obyvateľstva v podhradí a rozširovaním obhospodarovanej pôdy vzniklo nové sídlisko s rozlišujúcim prívlastkom Malý, ktorý je uvádzaný v maďarčine, nemčine, latinčine alebo v slovenčine.

**Vývin názvu obce**
* 1248 – *Kis Sarus*
* 1465 – *Kyssaros*
* 1600 – *Kys Saaros*
* 1773 – *Mali Sariss*
* 1850 – *Klein – Scharosch*
* 1869 – *Kis – Sáros*
* 1921 – *Malý Šariš*

## Kultúra a zaujímavosti
### Pamiatky
* Rímskokatolícky Kostol Krista kráľa, jednoloďová modernistická stavba s prvkami secesie a neogotiky s polkruhovým ukončením presbytéria, náznakom transeptu a predstavanou vežou, z rokov 1944 – 1948. Stojí na mieste staršieho kostola, vybudovaného v roku 1684. Autorom súčasnej stavby bol staviteľ Juraj Byrtus z Michaloviec. V roku 1968 bol interiér vymaľovaný nástennými maľbami. Loď kostola má zdôraznené rizality na spôsob transeptu s oknom s lomeným oblúkom. V podveží sa nachádza predsieň s troma otvorenými vstupmi ukončenými lomeným oblúkom. Polygonálna veža je tvorená priebežným štrbinovým oknom a ukončená je štítmi v tvare lomeného oblúka a ihlancovou helmicou.

Súbor:Villages14Slovakia296.JPG|Kostol Krista kráľa
Súbor:Villages14Slovakia299.JPG
Súbor:Villages14Slovakia298.JPG
Súbor:Villages14Slovakia300.JPG|Detail vstupného portiku
Súbor:Villages14Slovakia297.JPG|Detail presbytéria


* Náhrobný kameň, pieskovcová doska vo vorme dvojosovej edikuly členenej pilastrami a ukončenej trojuholníkovým štítom s tympanónom, z 80. rokov 18. storočia. V dvoch ústredných poliach sú figurálne reliéfy Panny Márie a sv. Juraja, v typmanóne je Božie oko.

Súbor:Villages14Slovakia302.JPG|Náhrobník pred demontážou
Súbor:Villages14Slovakia303.JPG


## Hospodárstvo
* Výskumno – šľachtiteľská stanica Malý Šariš
* Logistické Centrum Malý Šariš
* Mäsovýroba Šagat
* MED-ART S.R.O
* Agrolent S.R.O

## Školstvo
* Materská škola

## Šport
* Futbalový klub *Šľachtiteľ Malý Šariš*(FK MŠ)

## Referencie

## Iné projekty

## Externé odkazy
* 


Kategória:Obce okresu Prešov
Malý Slivník

**Malý Slivník** je obec na Slovensku v okrese Prešov.

## Polohopis
Malý Slivník leží v severovýchodnej časti Šarišskej vrchoviny v doline prítoku Mošurovanky. Pahorkatinný povrch chotára tvorí centrálnokarpatský flyš. Má kyslé lesné pôdy, menej lužné hnedozemné ilimerizované.

## História
Kráľ Belo IV. dal v roku 1248 jágerskému biskupovi územné majetky za tri štvrtiny desiatku od poddaných z viacerých stredošarišských dedín medzi nimi aj z Malého Slivníka. Tunajšie sídlisko jestvovalo pred rokom 1248, lebo dovtedy poddanské domácnosti spomínanú časť desiatku odovzdávali jágerskému biskupovi a štvrtina desiatku patrila miestnemu farárovi. V spomínanej listine sa dedina vyskytuje v maďarskom názve vo význame *Nový Slivník* (Ujszilva), názov potvrdzuje skutočnosť, že toto sídlisko je novšie ako susedný Veľký Slivník. Odvodenie názvu od Veľkého Slivníka dosvedčuje, že sídlisko vybudovali obyvatelia Veľkého Slivníka na pôvodnom slivníckom majetku. Malý Slivník s najväčšou pravdepodobnosťou jestvoval aj pred 13. stor. Patrí k dedinám, ktoré vybudovali obyvatelia starobylých slovenských dedín ako prirodzený dôsledok rozširovania osídlenia. Už pred 14. stor. sa tu nachádzal kostol, v ktorom okolo roku 1311 pôsobil farár Tomáš. V roku 1389 kráľ Žigmund Luxemburský daroval Malý Slivník šľachticom z Rozhanoviec, ktorým patril do začiatku 16. stor., dovtedy bol majetkovou súčasťou panstva hradu Šariš, teda zároveň vo vlastníctve kráľa. V roku 1427 tunajších sedliakov zdanili od 24 port. V rokoch 1543, 1567 a 1588 sedliakov zdanlili od 4, 3, resp. 2 port a v uvedených rokoch tu žili 4, 6 a 5 domácností želiarov. V roku 1600 malo sídlisko 11 obývaných poddanských domov, kostol, faru, prípadne školu. V 19. storočí sa tu ťažil piesok.

## Kultúra a zaujímavosti
### Pamiatky
* Rímskokatolícky Kostol narodenia Panny Márie, jednoloďová pôvodne stredoveká stavba s pravouhlým ukončením presbytéria a predstavanou vežou, asi zo 14. storočia. Barokovou úpravou prešiel v roku 1730. Ďalšou obnovou prešiel v roku 1854. Interiér je zaklenutý pruskými klenbami. Nachádza sa tu barokový hlavný oltár z obdobia okolo roku 1740 s oltárnym obrazom Narodenia Panny Márie z konca 19. storočia. Na empore je umiestnený jednomanuálový organ od Martina Šaška ml. z roku 1881. Organ sem bol premiestnený v roku 1972 zo Štefanova. Fasády kostola sú členené opornými piliermi a oknami so segmentovým záklenkom. Veža je členená lizénami a ukončená ihlancovou helmicou.

Súbor:Slovakia Maly Slivnik 2.JPG|Kostol narodenia Panny Márie


## Referencie

## Iné projekty

## Externé odkazy
* 


Kategória:Obce okresu Prešov
Ľubovec

**Ľubovec** je obec na Slovensku v okrese Prešov. Obec sa v minulosti zlúčila s obcou *[[Ruské Pekľany]]*.

## Kultúra a zaujímavosti
### Pamiatky
* Kaštieľ Pillerovcov v časti Ruské Pekľany, jednopodlažná trojtraktová neskorobaroková stavba na pôdoryse obdĺžnika so stredným rizalitom, z druhej tretiny 18. storočia. V interiéri sa nachádzajú valené klenby a ploché stropy. Fasády kaštieľa sú na nárožiach tvorené rustikou, priečelie s rizalitom je členené zdvojenými pilastrami s kanelovaním. Rizalit s markízou je ukončený trojuholníkovým štítom s tympanónom. Okná majú segmentové záklenky. Okolo kaštieľa sa nachádza krajinársky park.

Súbor:RuskePeklany15Slovakia2.JPG|Kaštieľ Pillerovcov v Ruských Pekľanoch
Súbor:RuskePeklany15Slovakia1.JPG
Súbor:RuskePeklany15Slovakia.JPG
Súbor:RuskePeklany13Slovakia18.JPG
Súbor:Slovakia Sarisska highlands 304.jpg


* Gréckokatolícky Chrám narodenia Panny Márie v Ľubovci, jednoloďová barokovo-klasicistická stavba s polkruhovým ukončením presbytéria a predstavanou vežou, z roku 1794. Úpravami prešiel v rokoch 1906, 1928 a 1948. Fasády chrámu s nárožným zaoblením sú členené oknami s polkruhovým záklenkom. Veža s nárožným zaoblením je ukončená barokovou helmicou s laternou.

* Gréckokatolícky Chrám ochrany Presvätej Bohorodičky v Ruských Pekľanoch, jednoloďová klasicistická stavba s pravouhlým ukončením presbytéria a predstavanou vežou, z roku 1865. Fasády chrámu sú členené pilastrami a oknami s polkruhovým záklenkom. Veža s kordónovou rímsou a pilastrami je ukončená nízkou stanovou strechou.

Súbor:Slovakia Sarisska highlands 338.JPG|Chrám narodenia Panny Márie
Súbor:Slovakia Sarisska highlands 334.JPG
Súbor:Slovakia Sariska highlands 34.jpg|Chrám ochrany Presvätej Bohorodičky v Ruských Pekľanoch
Súbor:RuskePeklany13Slovakia15.JPG
Súbor:RuskePeklany13Slovakia17.JPG


## Referencie

## Iné projekty

## Externé odkazy
* 


Kategória:Obce okresu Prešov
Podhradík

**Podhradík** je obec na východnom Slovensku v okrese Prešov. 

## Polohopis
Obec Podhradík sa nachádza vo východnej časti okresu Prešov pod výbežkom pohoria Slanské vrchy pozdĺž potoka Šebastovka v nadmorskej výške 420 m n.m.

## Dejiny
Obec vznikla ako osada pod hradom Šebeš. 

## Kultúra a zaujímavosti
### Pamiatky
* Hrad Šebeš, zrúcanina stredovekého hradu založeného v 13. storočí. Išlo o sídlo panstva, spomína sa v roku 1315, keď patril Sinkovcom. Od roku 1491 patril mestu Košice a roku 1550 zanikol, vypálili ho obyvatelia mesta Prešov. Hrad bol tvorený kruhovou vežou na západnej strane ostrožne a hradným palácom na východnej strane, navzájom boli prepojené hradbou.

Súbor:Podhradík 17 Slovakia8.jpg|Hrad Šebeš
Súbor:Podhradík 17 Slovakia4.jpg
Súbor:Podhradík 17 Slovakia5.jpg
Súbor:Podhradík 17 Slovakia3.jpg


## Občianska vybavenosť
V obci sa nachádza rímskokatolícky kostol zasvätený Najsvätejšej Trojici (1994).

## Galéria

Súbor:Podhradik14Slovakia18.JPG|Pohľad na obec
Súbor:Podhradik10Slovakia23.JPG|Kostol Najsvätejšej Trojice
Súbor:Podhradik10Slovakia20.JPG|Zvonica


## Referencie

## Iné projekty

## Externé odkazy
* 


Kategória:Obce okresu Prešov
Šindliar

**Šindliar** je obec na Slovensku v okrese Prešov.

## Kultúra a zaujímavosti
### Pamiatky
* Rímskokatolícky Kostol sv. Michala archanjela, jednoloďová ranogotická stavba s pravouhlým ukončením presbytéria, bez veže, asi zo začiatku 14. storočia. Asi v 15. storočí postavili v areáli kostola drevenú zvonicu. V neskorom stredoveku bola pristavaná sakristia. V renesancii prešiel kostol úpravami. Na konci 19. storočia prešiel úpravami, keď bolo nadstavané presbytérium. Po postavení nového kostola v roku 1951 sa prestal využívať a začal chátrať. Mobiliár sa stal súčasťou zbierok okolitých múzeí, stredoveký zvon bol presunutý do nového kostola. Od 80. rokov 20. storočia sa stal ruinou bez strechy. Obnovou prešiel v rokoch 2000 – 2005. Presbytérium je zaklenuté lomenou valenou klenbou, loď je plochostropá. Hlavný oltár je manieristický z roku 1627 s obrazom Nanebovstúpenie pána a sochou sv. Michala, ktorý bol pred obnovou kostola uložený v depozitári Východoslovenského múzea v Košiciach. Zo stredovekej stavby sa zachovali obvodové múry, lomená valená klenba v presbytériu a nika pastofória. Bielené fasády kostola sú hladké s oknami s lomeným záklenkom.

Súbor:Slovakia Sindliar 4.jpg|Kostol sv. Michala archanjela


## Referencie

## Iné projekty
 

## Externé odkazy
* 
* Apsida.sk– profil ranogotického kostola


Kategória:Obce okresu Prešov
Záborské

**Záborské** (pôvodne *Haršag*, ) je obec na Slovensku v okrese Prešov. 

## Kultúra a zaujímavosti
### Pamiatky
* Kaštieľ, dvojpodlažná pôvodne renesančná stavba na pôdoryse obdĺžnika s dvoma nárožnými vežami, z roku 1614. Úpravami v duchu baroka prešiel v roku 1741. Na začiatku 19. storočia bol klasicisticky prestavaný. Kaštieľ vlastnil rod Zátureckých, neskôr advokát Vojtech Kakusz z Prešova, ktorý ho v roku 1919 predal obyvateľom obce. Po roku 1945 bol znárodnený, slúžil ako sklad ovocia a zeleniny. Od roku 1976 patril Ministerstvu kultúry, slúžil ako depozitár Štátnej vedeckej knižnice v Prešove. V interiéri sa nachádzajú renesančné klenby a valené klenby s podkasanými lunetami. V niektorých miestnostiach sa zachovali maľované stropy s rastlinnými dekormi, v jednej miestnosti sa zachovala kachľová pec. Fasády sú členené pilastrami a oknami so šambránami s páskou, lambrekýnom a prelamovaným rímsovým frontónom. Nárožné veže majú v hornej časti motív slepej arkády, ukončené sú zvonovitými helmicami. Strecha kaštieľa je manzardová.

Súbor:Barokový kaštieľ (Záborské) Slovakia6.JPG|Kaštieľ Zátureckých
Súbor:Barokový kaštieľ (Záborské) Slovakia.JPG
Súbor:Barokový kaštieľ (Záborské) Slovakia3.JPG
Súbor:Barokový kaštieľ (Záborské) Slovakia4.JPG
Súbor:Barokový kaštieľ (Záborské) Slovakia10.JPG|Jedna z nárožných veží


## Referencie

## Iné projekty

## Externé odkazy
* 


Kategória:Obce okresu Prešov
Černina

**Černina** je obec na Slovensku v okrese Humenné.

## Polohopis
Obec leží v južnej časti Nízkych Beskýd.

## Dejiny
Prvá písomná zmienka je z roku 1492.

## Referencie

## Iné projekty

## Externé odkazy
* 


Kategória:Obce okresu Humenné
Dedačov

**Dedačov** je obec na Slovensku v okrese Humenné.

## Dejiny
Dedačov vznikol pravdepodobne v 15. storočí, založil ho šoltýs s usadlíkmi. Počas 16. a 17. storočia patril k humenskému panstvu Drugetovcov. Asi od polovice 16. storočia bol opustený a nasledovne koncom storočia nanovo osídlený. Podobná situácia sa opakovala na prelome 16. a 17. storočia, v roku 1715 bola obec opustená, ale už v 1720 mala 8 domácnosti sedliakov.

Obyvatelia obce platili v rokoch 1610 a 1635 daň z 0,25 porty.

## Kultúra a zaujímavosti
### Pamiatky
* Gréckokatolícky Chrám narodenia presvätej Bohorodičky, jednoloďová barokovo-klasicistická stavba s pravouhlým ukončením presbytéria a predstavanou vežou, z roku 1800. Obnovou prešiel v roku 1901. Presbytérium je zaklenuté valenou klenbou s lunetami, loď je plochostropá. Fasády s polkruhovo ukončenými oknami sú hladké. Veža je ukončená zvonovitou helmicou s laternou.

## Referencie

## Iné projekty

## Externé odkazy
* 


Kategória:Obce okresu Humenné
Zlatá Baňa

**Zlatá Baňa** je obec na Slovensku v okrese Prešov. Je to obec, kde bola na Slovensku najneskoršie zavedená elektrina.

## Polohopis
### Časti obce
* Zlatá Baňa
* Sigord

## Dejiny
Dňa 7. septembra 1944 bola obec za pomoc partizánom nemeckými okupantami vypálená. Udalosť pripomína pamätník s názvom *"Útek z horiacej obce"* od Františka Gibalu.

## Kultúra a zaujímavosti
### Pamiatky
* Hrad Bodoň, zrúcanina stredovekého hradu, založeného v druhej polovici 13. storočia. Nachádza sa severne od obce.

* Štôlňa Jozef I., technická pamiatka.

* Štôlňa Jozef II., technická pamiatka.

* Pamätné miesto partizánskeho sídla.

Súbor:P4094163-001.JPG|Rekonštrukcia partizánskeho bunkra


* Pamätník SNP z roku 1953. Pamätníku dominuje socha Útek z horiacej obce pripomínajúci vypálenie obce nemeckými okupantmi. Autorom sochy je František Gibala.

Súbor:Súsošie - Útek z horiacej obce. Zlatá Baňa 23 Slovakia 7.jpg|Pamätník SNP
Súbor:Súsošie - Útek z horiacej obce. Zlatá Baňa 23 Slovakia 6.jpg
Súbor:Súsošie - Útek z horiacej obce. Zlatá Baňa 23 Slovakia 5.jpg
Súbor:Slovakia Zlata Bana 3.JPG
Súbor:Slovakia Zlata Bana 4.JPG


### Zaujímavosti

## Referencie

## Iné projekty

## Externé odkazy
* 


Kategória:Obce okresu Prešov
Kategória:Banské sídla na Slovensku
Kategória:Obce vypálené počas druhej svetovej vojny na Slovensku
Žehňa

**Žehňa** je obec na Slovensku v okrese Prešov. Najvýznamnejšou pamiatkou je románsky evanjelický kostol z polovice 13. storočia.

## Časti obce
### Dúbrava
**Dúbrava** (v minulosti *Svätá Dúbrava* maď. *Szentese Dúbrava*) je malá obec patriaca pod Žehňu. Názov obce vznikol od slova dub pretože sa v okolí nachádzajú dubové lesy. Žije tu okolo 150 obyvateľov a od Žehne je vzdialená asi 1,5km. Dúbravu tvorí jedna hlavná ulica a pár vedľajších. Niektoré ulice sú novo postavené pre stavbu nových domov. V obci sa nachádza Chrám Najsvätejšej Trojice, cintorín, socha patróna hasičov a futbalové ihrisko s altánkom. Cez Dúbravu preteká Drienovský potok.

## Polohopis
Žehňa leží na západnom svahu Slánskych vrchov v prameni oblasti potoka Balka.

## Kultúra a zaujímavosti
### Pamiatky
* Evanjelický kostol, jednoloďová neskororománska stavba s pravouhlým ukončením presbytéria s apsidou a predstavanou vežou, z polovice 13. storočia. Nachádza sa uprostred opevneného areálu, na miernej vyvýšenine. Kostol s románskymi a gotickými prvkami je ešte staršieho dáta ako je prvá písomná zmienka o obci z roku 1346. Od reformácie patrí kostol evanjelickej cirkvi. Z obdobia gotiky pochádza portál na južnej strane lode a vstup do sakristie. V 17. storočí bola pristavaná nízka masívna veža. V baroku bola loď zaklenutá krížovou klenbou. Presbytérium je zaklenuté krížovou rebrovou klenbou so svorníkom s motívom štvorlístka. Na jednej z konzol je reliéf ľudskej tváre. Neogotický oltár pochádza z roku 1898. Na empore je umiestnený jednomanuálový organ značky *[[Rieger-Kloss|Rieger]]* z roku 1910. Kamenná krstiteľnica z tohto kostola je súčasťou expozícií Východoslovenského múzea v Košiciach. Fasády kostola sú hladké s oknami s polkruhovým záklenkom, loď je dekorovaná oblúčkovým vlysom. Veža je ukončená nízkou ihlancovou helmicou. Vo veži sa nachádza hodnotný zvon z poslednej tretiny 14. storočia. Na konci 19. storočia sa uvažovalo o jeho odvezení na Mileniálne oslavy do Budapešti. Tým, že zbor tento návrh odmietol, ostal zvon na pôvodnom mieste dodnes. V areáli kostola sa nachádza novorenesančné mauzóleum z 50. rokov 19. storočia. Obnovou prešiel v roku 1872, v 50. rokoch 20. storočia a v roku 1975.

Súbor:Žehňa, kostol 23 Slovakia.jpg|Evanjelický kostol
Súbor:Slovakia Zehna 5.JPG|Veža kostola
Súbor:Žehňa, kostol 23 Slovakia 1.jpg|Neorenesančné mauzóleum


## Školstvo
V obci sa nachádza materská škola a základná škola so štyrmi triedami.

## Referencie

## Iné projekty

## Externé odkazy
* 
* Apsida.sk – profil románskeho kostola


Kategória:Obce okresu Prešov
Gruzovce

**Gruzovce** sú obec na Slovensku v okrese Humenné.

## Dejiny
Obec pravdepodobne vznikla v 15. storočí na základe zákupného práva na majetku Drugetovcov. Názov pochádza asi z mena prvého šoltýsa. Obec patrila Drugetovcom aj počas 16. a 17. storočia.

Z vývoja zdanenia obyvateľom vidno, že okolo roku 1560 obyvateľov obce postihla nejaká pohroma (požiar), pretože v roku 1567 nebolo možné zdaniť nikoho v obci. V rokoch 1582 bola daň odvádzaná z 2,25, 1610 a 1635 0,25 porty.

Okolo roku 1690 bola obec úplne opustená a osídlili ju noví obyvatelia začiatkom 18. storočia, v roku 1715 3 a v 1720 6 poddanských domácností.

## Referencie

## Iné projekty

## Externé odkazy
* 


Kategória:Obce okresu Humenné
Tulčík

**Tulčík** je obec na Slovensku v okrese Prešov.

## Časti obce
Vyšný konec, Nižný konec, Ščepnik, Zahumňe, Kapľica

## Vodné toky
Sekčov, Čakaň

## Kultúra a zaujímavosti
### Pamiatky
* Rímskokatolícky Kostol sv. Šimona a Júdu, jednoloďová pôvodne gotická stavba s polygonálnym ukončením presbytéria a mierne predstavanou vežou, asi zo 14. storočia. Barokovými úpravami prešiel v 17. a 18. storočí. Obnovou prešiel v roku 1895. V roku 1927 vznikla nová helmica veže a v roku 1930 bola rozšírená empora. Interiér je zaklenutý valenou klenbou s lunetami, v presbytériu s hrebienkami. Nachádzajú sa tu dva neskorobarokové bočné oltáre z druhej polovice 18. storočia, sv. Rodiny a sv. Jána Nepomuckého a kazateľnica z rovnakého obdobia. Na empore je umiestnený jednomanuálový organ od neznámeho organára z 19. storočia. Fasády presbytéria sú členené opornými piliermi a oknami s lomeným záklenkom a profilovanou šambránou. Fasáda lode je členená pilastrami a oknami s polkruhovým záklenkom a profilovanými šambránami s klenákmi. Veža je členená pilastrami a ukončená korunnou rímsou s terčíkom s hodinami a ihlancovou helmicou. Nachádza sa tu gotický zvon z roku 1470.

* Veľký kaštieľ, dvojpodlažná trojtraktová baroková stavba na pôdoryse obdĺžnika z polovice 18. storočia. Parter je členený rustikou, poschodie pilastrami a oknami s rímsovou suprafenestrou a lambrekýnom. Strecha je krytá manzardovou strechou.

Súbor:Slovakia Tulcik 7.JPG|Kostol sv. Šimona a Júdu
Súbor:Slovakia Tulcik 5.JPG
Súbor:Slovakia Tulcik 10.JPG|Barokový kaštieľ Kapiovcov


## Doprava
* Vlaková
* Autobusová

## Referencie

## Iné projekty
 

## Externé odkazy
* 


Kategória:Obce okresu Prešov
Žipov

**Žipov** je obec na Slovensku v okrese Prešov.

## Polohopis
Žipov je malou obcou na východe Slovenska, ktorá sa nachádza v južnej časti Šarišskej vrchoviny. Rozloha obce je 7,6 km2. Obcou preteká Kanovský potok. Najvyššie položená kóta v obci má 584 m n. m. a jej názov je Bubon. Susednými obcami sú Ondrašovce, Križovany, Hrabkov, Klenov, Kvačany a Bajerov. Najväčšie územie obce zaberajú zlepence, siltovce a ílovce z paleogénu. Obec v najväčšej miere pokrývajú lesy, ktoré sú listnatého aj ihličnatého charakteru. Mapa štruktúry obce poukázuje na to, že v obci sa nachádzajú bytové aj nebytové jednotky.

## Obyvateľstvo
Štruktúra obyvateľstva obce ukazuje, že najvyšší počet obyvateľov v roku 2015 tvorili obyvatelia v produktívnom veku (15 – 49). Podľa štruktúry obyvateľov tvoria Slováci najpočetnejšiu národnosť. Z náboženského hľadiska v obci prevládajú rímskokatolíci.

## Kultúra a zaujímavosti
### Pamiatky
* Kaštieľ, dvojpodlažná dvojtraktová klasicistická stavba na pôdoryse štvorca z 80. rokov  18. storočia. V súčasnosti slúži ako obecný úrad. Interiéry sú zaklenuté valenými, krížovými a zrkadlovými klenbami. Fasáde dominuje stredný rizalit so vstupným portálom so segmentovým záklenkom, členený je kordónovou rímsou a ukončený korunnou rímsou s trojuholníkovým štítom. Parter je členený pásovou rustikou. Okná poschodia majú šambrány a polkruhové nadokenné frontóny s motívom štylizovanej mušle.

Súbor:Kaštieľ Žipov 22 Slovakia 5.jpg|Kaštieľ
Súbor:Kaštieľ Žipov 22 Slovakia 2.jpg
Súbor:Kaštieľ Žipov 22 Slovakia 8.jpg
Súbor:Kaštieľ Žipov 22 Slovakia 9.jpg
Súbor:Kaštieľ Žipov 22 Slovakia.jpg


*  Rímskokatolícky Kostol sv. Anny, jednoloďová barokovo-klasicistická stavba so segmentovým ukončením presbytéria a vežou tvoriacou súčasť jej hmoty, z roku 1825. Obnovou prešiel v roku 1935. Interiér je zaklenutý pruskými klenbami. Zariadenie pochádza z 19. storočia. Fasády sú členené lizénovými rámami a oknami so segmentovým záklenkom so šambránou s pásikom. Veža je členená lizénovými rámami, v hornej časti má drevenú nadstavbu, ukončená je barokovou helmicou.

Súbor:Zipov-Sv Anny-1.jpg|Kostol sv. Anny 
Súbor:Zipov-Sv Anny.jpg
Súbor:Kostol svätej Anny, Žipov 22 Slovakia 1.jpg


## Osobnosti obce
### Rodáci
* Gyula Bujanovics (1862 – 1946), hlavný župan Šariša, poslanec uhorského snemu, statkár 
* Jozef Fedorko (* 1949), generálmajor československej armády

## Galéria

Image:Slovakia Sariska highlands 216.JPG|Šarišská vrchovina pri obci Žipov
Image:Žipov.JPG|Žipov z dialky


## Referencie

## Iné projekty

## Externé odkazy
* 


Kategória:Obce okresu Prešov
Tuhrina

**Tuhrina** () je obec na Slovensku v okrese Prešov. 

## Názov
**Vývin názvu obce**
* 1397 – *Thwrhyna*
* 1447 – *Thuryna*
* 1773 – *Tuhrina*
* 1786 – *Turina*
* 1927 – *Tuhrina*

## Kultúra a zaujímavosti
### Pamiatky
* Hrad Bodoň, zrúcanina stredovekého hradu, založeného v druhej polovici 13. storočia. Nachádza sa severne od obce.

* Rímskokatolícky Kostol mena Panny Márie, jednoloďová pôvodne klasicistická stavba s polygonálnym ukončením presbytéria a vežou tvoriacou súčasť jej hmoty, z roku 1803. Fasády kostola sú členené oknami s lomeným záklenkom. Veža je ukončená ihlancovou helmicou.

Súbor:Hrad Bodoň 16Slovakia.JPG|Hrad Bodoň
Súbor:Slovakia Tuhrina 7.jpg|Kostol mena Panny Márie


## Občianska vybavenosť
V obci sa okrem rímskokatolíckeho Kostola mena Panny Márie nachádza aj novodobý evanjelický kostol z roku 1968.

## Referencie

## Iné projekty

## Externé odkazy
* 


Kategória:Obce okresu Prešov
Hrubov

**Hrubov** je obec na Slovensku v okrese Humenné.

## Kultúra a zaujímavosti
### Pamiatky
* Rímskokatolícky Kostol sv. Petra a Pavla, jednoloďová klasicistická stavba s polkruhovým ukončením presbytéria a  predstavanou vežou, z rokov 1764 – 1780. Stojí na mieste staršieho dreveného kostola. V prvej fáze bolo vybudované presbytérium v roku 1764, v ďalšej v roku 1780 pribudla loď. Obnovou prešiel v rokoch 1867, 1881, 1892 a 1896. V roku 1994 bola pristavaná sakristia, v roku 1995 murovaná predsieň a veža. Interiér je zaklenutý pruskými klenbami, presbytérium českou plackou. Zariadenie kostola je novodobé. Fasády s nárožným zaoblením sú členené lizénovými rámami a pravouhlo ukončenými oknami. Veža v štýle postmoderny je ukončená trojuholníkovými štítmi.

## Ocenenia

## Referencie

## Iné projekty

## Externé odkazy
* 


Kategória:Obce okresu Humenné
Kategória:Obce vypálené počas druhej svetovej vojny na Slovensku
Hudcovce

**Hudcovce** sú obec na Slovensku v okrese Humenné.

## Kultúra a zaujímavosti
### Pamiatky
* Rímskokatolícky Kostol sv. Terézie z Lisieux, jednoloďová neogotická stavba s polkruhovým ukončením presbytéria a predstavanou vežou, z rokov 1936 – 1940. Autorom kostola bol staviteľ Juraj Byrtus z Michaloviec. Architektúra kombinuje neogotické tvaroslovie so secesiou. V roku 1959 bol interiér vymaľovaný nástennými maľbami. Loď kostola má zdôraznené rizality na spôsob transeptu s trojitým oknom s lomeným oblúkom. V podveží sa nachádza predsieň s troma otvorenými vstupmi ukončenými lomeným oblúkom. Horná časť veže je tvorená otvorenou arkádou členenou nízkymi kruhovými stĺpmi. Ukončená je štítmi v tvare lomeného oblúka a ihlancovou helmicou.

Súbor:Hudcovce kościół 19.08.08 p2.jpg|Kostol sv. Terézie z Lisieux
Súbor:Hudcovce kościół 19.08.08 p.jpg


## Osobnosti obce
### Rodáci
* Daniel Žulčák (* 1988), herec

## Referencie

## Iné projekty

## Externé odkazy
* 


Kategória:Obce okresu Humenné
Chlmec (okres Humenné)

**Chlmec** je obec na Slovensku v okrese Humenné.

## Polohopis
Obec Chlmec sa nachádza blízko okresného mesta Humenné (6 km), bývalého lyžiarskeho strediska Skipark Chlmec nachádzajúceho sa v chránenej oblasti Chlmecká skalka a vrchu Chlm (495 m n. m.), bývalého rekreačného strediska MH Bystrá. Blízko obce je rybník s násadou kaprov. Obec susedí na juhozápade s obcou Oreské, na juhu s obcou Porúbka, na severovýchode s obcou Ptičie, na severe s obcou Ptičie miestna časť Podskalka, na severozápade s obcou Jasenov.

## Kultúra a zaujímavosti
### Pamiatky
* Rímskokatolícky Kostol sv. Márie Magdalény, jednoloďová barokovo-klasicistická stavba s polkruhovým ukončením presbytéria a predstavanou vežou, z roku 1766. Obnovou prešiel v rokoch 1892. Kostol bol pomerne necitlivo adaptovaný na dom nádeje po postavení nového kostola v obci. Loď je zaklenutá hrebienkovými klenbami. Fasády kostola s nárožnými zaobleniami sú členené lizénami a polkruhovo ukončenými oknami. Veža je ukončená ihlancovou helmicou.

## Občianska vybavenosť
V obci je novopostavený rímskokatolícky Kostol sv. Márie Magdalény, pričom starý slúži ako dom smútku. 

## Ocenenia

## Referencie

## Iné projekty

## Externé odkazy
* 


Kategória:Obce okresu Humenné
Kategória:Obce vypálené počas druhej svetovej vojny na Slovensku
Jabloň (okres Humenné)

**Jabloň** je obec na Slovensku v okrese Humenné. 

## Kultúra a zaujímavosti
### Pamiatky
* Kaštieľ, dvojpodlažná neoklasicistická trojtraktová stavba na pôdoryse písmena U s nárožnými vežami, z konca 19. storočia. Stojí na mieste klasicistickej kúrie zo začiatku 19. storočia, ktorej časť murív mohla byť použitá pri stavbe súčasného kaštieľa. Kaštieľ nechal postaviť veľkostatkár Čihál z Budapešti. Ďalším majiteľom bol barón Milan Bajč, od roku 1937 patril nemeckej firme Göring, ktorej bol po 2. svetovej vojne znárodnený. V roku 1958 bol adaptovaný na domov dôchodcov. Fasády sú horizontálne členené kordónovou rímsou, vertikálne bosovanými lizénami. Okná majú profilované šambrány a podokenné rímsy. Okolo kaštieľa sa nachádza historický krajinárky park zo začiatku 20. storočia, členený na okrasnú prírodno-krajinársku časť a ovocnú záhradu. 

* Rímskokatolícky Kostol božského srdca Ježišovho, jednoloďová neogotická stavba s polygonálnym ukončením presbytéria a mierne predstavanou vežou, z rokov 1940 – 1943. Podľa iného zdroja bol postavený už v roku 1937. Autorom kostola bol staviteľ Juraj Byrtus z Michaloviec. Architektúra kombinuje neogotické tvaroslovie so secesiou. V roku 1949 bol interiér vymaľovaný nástennými maľbami od Mikuláša Klimčáka. V roku 1999 bola realizovaná prístavba kostola. Loď je zaklenutá jedným polom krížovej klenby, presbytérium konchou. Loď kostola má zdôraznené rizality na spôsob transeptu s motívom arkády s oknami s lomeným oblúkom. V podveží sa nachádza arkádová predsieň s motívom lomeného oblúka. Veža je členená pilastrami a ukončená lomenými štítmi a ihlancovou helmicou.

* Židovský cintorín založený v polovici 19. storočia. Nachádza sa v západnej časti obce. 

## Osobnosti obce
### Rodáci
* Michal Gazdík (* 1951), herec

## Referencie

## Iné projekty

## Externé odkazy
* 


Kategória:Obce okresu Humenné
Jankovce

**Jankovce** sú obec na Slovensku v okrese Humenné.

## Polohopis
Obec leží v južnej časti Nízkych Beskýd v doline potoka Oľky, na severovýchod od Humenného. 

## Dejiny
Prvá písomná zmienka o obci je z roku 1543. Od stredoveku patrila humenskému panstvu, neskôr Almášiovcom a Lukovcsovcom. V roku 1715 bolo v obci 16 obývaných poddanských domácností. Počas prvého sčítania ľudu, v roku 1787 mala obec 38 domov a 301 obyvateľov, v roku 1828 v nej bolo 31 domov a 225 obyvateľov. V roku 1900 žilo v obci 215 ľudí. Obyvatelia sa v minulosti zaoberali tradičným poľnohospodárstvom. Do roku 1918 obec administratívne patrila do Zemplínskej stolice. Prvá fara bola postavená podžupanom Zemplínskej župy Jánom Okoličánym v roku 1735.

Obec bola v novembri 1944 vypálená počas povstaleckých bojov, nemeckými vojakmi. Zhoreli všetky domy okrem 3 troch murovaných domov a kostola.

## Kultúra a zaujímavosti
### Pamiatky
* Rímskokatolícky Kostol Božieho tela, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z roku 1770. Stojí na mieste staršej stredovekej stavby. V roku 1893 prešiel obnovou, ďalej v rokoch 1923 a 1941. Počas zemetrasenia 9. októbra 2023 bol kostol výrazne poškodený, čo narušilo jeho statiku. Interiér je zaklenutý pruskými klenbami. Hlavný oltár kostola, žiaľ, zanikol. Krstiteľnica je kamenná z doby vzniku kostola. Výmaľba interiéru pochádza z roku 1941. Fasády sú členené lizénovými rámami a oknami s polkruhovým ukončením a šambránami. Veža členená lizénami s terčíkom s maľovanými hodinami je ukončená ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Humenné
Kategória:Obce vypálené počas druhej svetovej vojny na Slovensku
Hažín nad Cirochou

**Hažín nad Cirochou** je obec na Slovensku v okrese Humenné.

## Dejiny
Obec existovala pred rokom 1317, keď je datovaná prvá písomná zmienka. Pravdepdobne je existovala už počas Veľkej Moravy.

Od roku 1317 (a aj počas 17. storočia) bola súčasťou humenského panstva Drugetovcov. Obyvatelia obce platili daň: 1567 7,5, 1582 8,5, 1610 0,875 a 1635 0,625 porty.

Na začiatku 18. storočia obec načas zanikla, ale čoskoro bola obnovená.

## Kultúra a zaujímavosti
### Pamiatky
* Gréckokatolícky Chrám sv. Michala archanjela, jednoloďová klasicistická stavba s polkruhovým ukončením presbytéria a predstavanou vežou, z rokov 1786 – 1790. Obnovou prešiel v roku 1852 a v rokoch 1926 – 1927. Interiér je zaklenutý pruskými klenbami. Zariadenie chrámu pochádza z doby jeho úpravy v 20. rokoch. V 60. rokoch 20. storočia bol chrám vymaľovaný. Fasády sú členené polkruhovo ukončenými oknami so šambránami a klenákmi. Veža je členená pilastrami a ukončená korunnou rímsou s terčíkom a barokovou helmicou. Nachádza sa tu zvon z roku 1835.

## Osobnosti obce
### Rodáci
* Ján Babjak (* 1953), biskup gréckokatolíckej cirkvi.

## Referencie

## Iné projekty

## Externé odkazy
* 


Kategória:Obce okresu Humenné
Veľký Slivník

**Veľký Slivník** je obec na Slovensku v okrese Prešov.

## Polohopis
vľavo|náhľad|Demjatské kopce
Obec leží na styku Nízkych Beskýd a Šarišskej vrchoviny medzi potokom Zápotok a prítokom Mošurovanky. V chotári prevláda vyššia pahorkatina na centrálnokarpatskom flyši, z ktorých sa na severe vynárajú bradlové tvrdoše. Chotár je zväčša odlesnený, les sa nachádza v jeho severnej časti. Má hnedozemné oglejené pôdy, rendziny a lužné pôdy. V chotári sa nachádza prírodná rezervácia Demjatské kopce a taktiež kyselka.

## História
Prvá priama správa o tejto dedine vznikla v roku 1253, keď Belo IV. daroval časť slivníckeho majetku Uzovi a Zombatovi za ich vernú službu kráľovi. Obec sa spomína v písomnostiach z 13. storočia ako *Silwa*, od 14. storočia ako *Nagysilua*. Tieto maďarské názvy vznikli prekladom pôvodného slovenského názvu Slivník a Veľký Slivník, ktorý korenil v slove slivka. Od 11. do 13. storočia vo Veľkom Slivníku sídlili strážcovia pohraničia, ktorých tu umiestnili uhorskí králi. Tí však nevybudovali novú dedinu, ale usadili ich už v jestvujúcom sídlisku. Z toho vyplýva, že s najväčšou pravdepodobnosťou Veľký Slivník jestvoval už pred 11. storočím. Veľký Slivník bol do polovice 13. storočia majetkom uhorských kráľov a časť pozemkov v chotári užívali kráľovskí strážcovia pohraničia. Od polovice 13. storočia postupne získavali tunajšie pozemky od kráľa zemania. V roku 1427 boli miestne poddanské domácnosti okrem richtárovej zdanené od 29 port, teda Veľký Slivník bol vtedy stredne veľkou dedinou. Neskôr sa časť sedliakov odsťahovala, alebo stratila užívané pozemky a upadla za želiarov. V roku 1543 sa prvýkrát spomína tunajší kostol, hoci možno existoval skôr už v 15. storočí. Sídlisko v roku 1600 malo 19 obývaných poddanských domov, kostol, faru, a zaiste aj školu. V roku 1787 mala obec 31 domov a 267 obyvateľov, v roku 1828 45 domov a 346 obyvateľov. V polovici 19. storočia sa z obce mnoho obyvateľov vysťahovalo.

## Kultúra a zaujímavosti
### Pamiatky
* Rímskokatolícky Kostol nanebovzatia Panny Márie, dvojloďová pôvodne asi renesančná stavba s polkruhovým ukončením presbytéria a predstavanou vežou, najneskôr zo 16. storočia. Barokovou úpravou prešiel okolo roku 1700. Obnovený bol v roku 1799 v duchu klasicizmu. V 70. rokoch 20. storočia prešiel pomerne necitlivou úpravou, počas ktorej bola pristavaná severná bočná loď. Interiér je zaklenutý pruskými klenbami, presbytérium českou plackou. Na mieste odstráneného hlavného oltára sa zachoval oltárny obraz Nanebovstúpenie Panny Márie od V. Klimkoviča z druhej polovice 19. storočia. Fasády sú členené oknami so segmentovým záklenkom. Veža s nárožným zaoblením bola členená dnes už odstránenými pilastrami, z ktorých sa na fasáde zachovali štukové hlavice. Ukončená je korunnou rímsou a ihlancovou helmicou.


Súbor:Villages14Slovakia46.JPG|Kostol nanebovzatia Panny Márie
Súbor: Slovakia Velky Slivnik 4.JPG|Kostol pred obnovou fasády


## Referencie

## Iné projekty

## Externé odkazy
* 


Kategória:Obce okresu Prešov
Karná

**Karná** je obec na Slovensku v okrese Humenné.

## Kultúra a zaujímavosti
### Pamiatky
* Rímskokatolícky Kostol ružencovej Panny Márie, jednoloďová barokovo-klasicistická stavba s polkruhovým ukončením presbytéria a predstavanou vežou, z roku 1770. Úpravami prešiel v roku 1924, keď bol upravený a rozšírený staviteľom V. Mokrošom z Vranova nad Topľou. Presbytérium je zaklenuté konchou, loď valenými klenbami. Nachádza sa tu kamenná krstiteľnica z doby vzniku kostola. Jednomanuálový organ od neznámeho majstra je klasicistický, obnovený v roku 1901 Emanuelom Maretkom. V roku 1930 sem bol prenesený z rímskokatolíckeho kostola v obce Staré. Fasády kostola sú členené opornými piliermi a polkruhovo ukončenými oknami. Veža je ukončená neobarokovou zvonovitou helmicou s laternou.

## Referencie

## Iné projekty

## Externé odkazy
* 


Kategória:Obce okresu Humenné
Kamienka (okres Humenné)

**Kamienka** je obec na Slovensku v okrese Humenné.

## Kultúra a zaujímavosti
### Pamiatky
* Rímskokatolícky Kostol sv. Jána Nepomuckého, jednoloďová klasicistická stavba so segmentovým ukončením presbytéria a predstavanou vežou, z roku 1798. Donátorom kostola bol gróf Štefan Čáki z Humenného. V roku 1828 bola pristavaná sakristia. Obnovou prešiel v rokoch 1892, 1913, keď bol vymaľovaný, v 90. rokoch 20. storočia a naposledy v rokoch 2009 – 2010. Interiér je zaklenutý pruskými klenbami. Nachádza sa tu murovaná konkávno-konvexne prehnutá empora a eklektický oltár zo začiatku 20. storočia. Súčasťou interiéru je aj jednomanuálový organ značky Rieger z roku 1904. Fasády kostola s nárožnými zaobleniami sú členené polkruhovo ukončenými oknami. Veža je členená kordónovou rímsou a ukončená korunnou rímsou s terčíkom a zvonovitou helmicou. Nad portálom sa nachádza nápisová tabuľa z doby vzniku stavby pripomínajúca donáciu grófa Čákiho.

## Referencie

## Iné projekty

## Externé odkazy
* 


Kategória:Obce okresu Humenné
Kochanovce (okres Humenné)

**Kochanovce** sú obec na Slovensku v okrese Humenné.

## Kultúra a zaujímavosti
### Pamiatky
* Rímskokatolícky kostol sv. Jána Krstiteľa, jednoloďová baroková stavba s polkruhovým ukončením presbytéria a mohutnou predstavanou vežou, z roku 1741. V 19. storočí boli pristavané oporné piliere, ktoré mali riešiť statické problémy stavby. Obnovou prešiel v roku 1999. Loď je plochostropá s dreveným trámovým stropom s doskovým podbitím, presbytérium je zaklenuté valenou klenbou s lunetami. Na oltári je neskorobarokový obraz sv. Jána Krstiteľa. Fasády sú hladké so segmentovo ukončenými oknami. Veža je ukončená ihlancovou helmicou. V roku 2000 bol vyhlásený za pamiatkovo chránený objekt. Pri kostole sa nachádza miestny cintorín.
* Nový rímskokatolícky kostol narodenia sv. Jána Krstiteľa v centre obce, v ktorom sa konajú pravidelné bohoslužby, sa začal stavať v roku 1969 a vysvätený bol v roku 1976. Vitráže v chráme sú dielom akademického maliara Vincenta Hložníka.

Súbor:KochanovceStaryKostol2.jpg|Kostol sv. Jána Krstiteľa


## Referencie

## Iné projekty

## Externé odkazy
* 


Kategória:Obce okresu Humenné
Koškovce

**Koškovce** je obec na Slovensku v okrese Humenné.

## Kultúra a zaujímavosti
### Pamiatky
* Rímskokatolícka kaplnka Panny Márie Lurdskej, pôvodne Kostol Ducha svätého, jednoloďová klasicistická stavba s polkruhovým ukončením presbytéria, bez veže, z konca 18. storočia. Obnovou prešiel v rokoch 1905 – 1913, 1933 a 1945. Komplexnou obnovou prešiel v rokoch 1992 – 1996, keď bol adaptovaný a bolo zmenené patrocínium. Loď aj presbytérium sú zaklenuté pruskými klenbami. Zariadenie kostola pochádza z prelomu 19. a 20. storočia. Fasády sú členené lizénami s reliéfnym motívom pletenca a oknami ukončenými polkruhovým oblúkom so šambránami s pásikom a klenákmi. Nad oknami sú reliéfne festóny s rozetami. Areál kostola je obkolesený kruhovým kamenným múrom.
* Rímskokatolícky kostol Ducha svätého, v ktorom sa v súčasnosti konajú bohoslužby, bol vysvätený v roku 1982. Vitrážové okná sú dielom akademického maliara Vincenta Hložníka.

Súbor:Vitráže od Vincenta Hložníka v kostole v Koškovciach 3.jpg|Vitráže od Vincenta Hložníka v kostole v Koškovciach


## Referencie

## Iné projekty

## Externé odkazy
* 


Kategória:Obce okresu Humenné
Jabloň

**Jabloň** môže byť:
* rod stromu, pozri jabloň (strom) 
* obec v okrese Humenné, pozri Jabloň (okres Humenné)